作者：程珌
词牌/韵律：沁园春

paragraphs: 消得雕栏，也不枉教，车马如狂。
怪元和一事，韩公子者，归来斫去，玉毁崑冈。
为解花嘲，朝来试看，采佩殷霞浥露香。
君休怪，算只缘太艳，俗障难降。
诗人未易平章。
向百卉、雕零独后装。
看洪炉大器，从来成晚，只须这著，也做花王。
况是月坡，花围一尺，压尽纷纷琐细芳。
还堪笑，笑龙锺老凤，方入都堂。